text: LM Glasfiber under lup
  31 marts 2010 kl. 14.31
  Da LM Glasfiber sidste lukkede en fabrik og omdannede en anden blev omkring 40 tillids- og sikkerhedsfolk fyret. Nu skal en faglig voldgift afgøre, om de har forbrudt sig mod reglerne for afskedigelse.
  - Jeg har stort set fået det samme som én, der havde været ansat på fabrikken en måned. Jeg tror, det er prisen for at sige sin mening, siger Claus Nielsen, der er talsmand for de omkring 40 tillids- og sikkerhedsfolk, der sidste år blev fyret fra LM Glasfiber. 
  Virksomheden lukkede sidste år en fabrik og omdannede en anden til et videns- og teknologicenter. Det skriver Nyhedsbrevet 3F.
  
  Ingen fik nyt job
  I 3F's industrigruppe undrer man sig over, at ingen af de fagligt aktive har fået lov at beholde deres job enten på fabrikken i Lunderskov eller på det nye videns- og teknologicenter.
  - Man siger der kun er brug for medarbejdere med særlige kompetencer, men det argument holder ikke, siger forhandlingssekretær Bjarne Mortensen til Nyhedsbrevet 3F.
  